o
HILLSONG TV Ilman selityksiä 2/2
Tervetuloa ohjelmamme pariin!
On hienoa tarjota ihmisille vastauksia TV:n kautta.
Saamme nauttia ylistyksestä ja todistuksista.
Luvassa myös sanoma, joka puhaltaa uutta elämää.
Lapsuuteni ei ollut onnellinen.
Aloin etsiä rakkautta, joka minulta puuttui.
Elämäni oli sisäistä taistelua.
Löysin rauhan vain päihteiden vaikutuksen alaisena.
Isä kuoli. Se musersi minut.
Emme ehtineet luomaan kunnon suhdetta, kun hän oli jo poissa.
Kävin hänen haudallaan 9 vuotta hänen kuolemansa jälkeen.
Itkin ja kysyin Jumalalta, miksi isän menetys koskee niin syvältä.
Ääni sydämessäni sanoi: "Tiedän, miltä se tuntuu. Poikani kuoli."
Se auttoi.
Minulla oli kristitty työkaveri.
Kysyin häneltä, voinko tulla kirkkoon, ja niin me menimme.
Kävelin eteen. En välittänyt muista. Annoin elämäni Jeesukselle.
Aloin elää uutta elämää.
Viimeksi kuulimme saarnan ensimmäisen osan.
Aiheenamme on "Ilman selityksiä" eli "Tartu jouseen ja ammu".
Jokaisella tässä huoneessa minulla mukaan lukien on tekosyitä, -
miksi emme muka voi astua elämässämme Jumalan suunnitelmiin.
Aiotko elää elämäsi selitellen?
Tekosyyt tulevat usein silloin, kun keskitymme itseemme.
Kun ei ajattele itseään, keksii kyllä keinoja.
Jos keskitymme vain itseemme, löydämme aina tekosyitä.
Sana "synti", "hamartia", kreikan kielessä tarkoittaa hutilyöntiä.
Sana "tekosyy" merkitsee "hutilyönnin syytä".
Aina kun valitsemme sen, mikä on Jumalan tarkoitusten vastaista, -
sorrumme syntiin.
Päämääränä on korkeampi kutsumus ja Jumalan tahto elämässä.
Päämääränä on unelma, jonka Hän on asettanut sydämellesi.
Päämääränä on selviytyä taistelusta pystyssä pysyen.
Päämääränä on nousta vastustuksesta huolimatta.
Päämääränä on nähdä, -
että Kristuksessa meillä on tulevaisuus ja toivo.
Päämääränä on mennä eteenpäin hinnasta välittämättä.
Mikä saa sinut luopumaan päämäärästäsi?
Meillä kaikilla on tekosyitä.
Tekosyy on järkiperusteluun kääriytynyt valhe.
Se ei ota lukuun sitä, mitä Jumala sanoo, -
mikä on hengessäsi ja minkä tiedät olevan elämäsi johtolanka.
Älä pysähdy kolmannen iskun jälkeen.
Uskoitpa voittoon talousasioissa, perhe-elämässä, -
palvelutehtävässä tai missä tahansa elämäsi alueella, -
jatka ampumista, kunnes voitat taistelun pystyssä pysyen.
Nyt on vuorossa saarnan jälkimmäinen osa.
Täytyy valita, elämmekö selitellen vai Jumalan Sanan voimasta.
Minun pitää tehdä päivittäin samat valinnat ihmisenä, -
isänä, aviomiehenä, pastorina ja johtajana.
Minun on valittava, tartunko jouseen ja ammun, -
kunnes homma muuttuu vaikeaksi, vai kestänkö ja voitan.
Olen hyvä keksimään tekosyitä.
Aloitin sen jo nuorena koululaisena, -
kun jäin kiinni lunttaamisesta.
Olin uusiseelantilainen. Vierus- toverini oli fiksu australialainen.
Hän oli Australian suurlähettilään poika.
Hän piirsi biologian kokeeseen kaavion.
Piirsin saman kaavion, vaikka en ymmärtänyt, mikä se oli.
Se oli irrallaan muista vastauksistani.
Ensin opettaja vähän ihmetteli, sitten hän hoksasi, mistä oli kyse.
Opettaja ei edes ajatellut, että toinen olisi luntannut minulta.
Tuloksiin oli kirjattu "hylätty, koesääntöjä rikottu".
Keksin kaikenlaisia tekosyitä.
Äitinikin oli fiksu.
Seurakuntana nyt -
meillä on edessämme monenlaisia mahdollisuuksia.
Teemme lähetystyötä Hillsong TV -ohjelman kautta.
Televisio-ohjelmamme näkyy esimerkiksi Intiassa.
Ohjelmiamme katsotaan miljoonissa intialaiskodeissa, -
myös hökkelikyllissä ja slummeissa.
Ohjelmamme näkyy monissa muissakin maissa.
Eräs asia tuli sydämelleni. Puhuin siitä johtoryhmällekin.
Koin, että meidän on aloitettava lähetykset Papua-Uudessa-Guineassa.
Kävin siellä muutama vuosi sitten. Minulle kerrottiin, -
että kultit ja lahkot etäännyttävät ihmisiä evankeliumista.
Pastorit pyysivät minua aloittamaan lähetykset Papua-Uudessa-Guineassa.
Se vaatii rahaa ja ponnisteluja.
Se oli vuoden alussa sydämellämme.
Uutisissa ja muualla kerrotaan talouskriisistä.
Sen nojalla olisi helppo vetäytyä hankkeesta.
Jumala on ollut uskollinen seurakunnallemme 25 vuoden ajan.
Emme ole koskaan vetäytyneet palvelutehtävistämme.
Tiedämme, milloin on aika kiristää vyötä -
ja milloin on oltava tarkempi.
Olemme sitoutuneet laajentamaan palvelutehtäviämme.
Tänä vuonna laajensimme Papua-Uuteen-Guineaan.
Ohjelmat näkyvät siellä, minne evankeliumi ei muuten yllä.
Toinen alue, josta Pyhä Henki puhui meille, -
on Etelä-Afrikka.
Yritimme saada ohjelmaamme ilmaiskanavalle.
Meiltä evättiin lupa. Koimme pettymyksiä.
Sitten meille myönnettiin ohjelma-aikaa, -
mutta viime hetkellä se peruttiin.
Yhtäkkiä viime sunnuntaina aloimme saada tekstareita, -
joissa sanottiin, että ohjelmamme alkaa näkyä viikoittain -
maanlaajuisen kanavan suositulla ohjelmapaikalla.
Kun alussa koimme pettymyksiä, -
olisi ollut helppoa vetäytyä koko hankkeesta.
Me jatkoimme nuolien ampumista.
Herra avasi meille ihmeellisen mahdollisuuden.
Saatamme joskus luovuttaa aivan voiton kynnyksellä.
En tiedä, mikä on asemasi suhteessa päämäärään, -
siihen, mitä on Kristuksessa.
Rohkaisen silti tarttumaan jouseen ja ampumaan.
Älä luovuta niin nopeasti.
Usein Jumalan antamista mahdollisuuksista tulee tekosyitä.
Luuk. 14:ssä se oli miehen omaisuus.
"Ostin pellon, ja minun täytyy lähteä sitä katsomaan."
Toinen oli ostanut viisi paria härkiä.
Hänen piti mennä kokeilemaan niitä.
Hän vetosi ammattiinsa, uraansa ja liiketoimiinsa.
Kolmas mies vetosi perhesyihin.
"Minä otin vaimon."
Samat asiat ovat käytännössä -
elämämme kolme suurinta mahdollisuutta, -
jos meillä on sydän, joka ei etsi tekosyitä -
vaan joka päättää nousta ylös tilanteessa kuin tilanteessa.
Nousemme niin hyvinä kuin huonoina aikoina.
Toteutamme asiat, jotka Jumala on asettanut henkeemme.
Ensimmäinen mies oli ostanut pellon.
Niin sanotaan Luuk. 14:18:ssa.
Omaisuus on joillekuille tekosyy.
Omaisuus syö heidät -
ja vetää heidät etäälle Jumalan kansasta.
Toiselle omaisuus on valtava ponnahduslauta.
Se auttaa saavuttamaan Jumalan valtakunnan päämääriä.
Usein se riippuu siitä, mitä on sydämessämme ja hengessämme.
Matt. 20:ssä Jeesus kertoo viinitarhan herrasta.
Hän lähti aamuvarhain ulos palkkaamaan työmiehiä.
Hän näki miehiä joutilaina. Nämä tarvitsivat työtä.
Viinitarhan isäntä tahtoi antaa heille työpaikan.
Hän kävi pitkin päivää palkkaamassa työmiehiä.
Viimeisenä palkatut tekivät työtä vain tunnin ajan.
Isäntä maksoi heille koko päivästä.
Hän antoi heille saman palkan kuin ensimmäisenä palkatuille.
Isäntä tahtoi olla heille siunaukseksi.
Ensimmäisenä palkatut suuttuivat siitä, -
että viimeisenä palkatut saivat saman palkan.
Isäntä sanoi Matt. 20:14:ssä: -
"Tahdon antaa tälle viimeiselle saman verran kuin sinullekin."
"Enkö saa tehdä omallani, mitä tahdon?"
Hän tahtoi omaisuudellaan siunata muita ihmisiä.
"Enkö saa tehdä omallani, mitä tahdon?"
Monet eivät tee, mitä tahtovat. He tekevät, mitä he voivat.
Tälle miehelle omaisuus merkitsi sitä, että hän teki, mitä tahtoi.
Hän tahtoi siunata viimeisenä tulleita koko päivän palkalla.
Omaisuus oli hänelle mahdollisuus, -
jonka ansiosta hän täytti Jumalan antaman tarkoituksen.
Jollekulle toiselle sama asia voi olla este ja tekosyy.
Jos valitsemme elää selitellen, maailma vie meidät mukanaan, -
etenkin kun tuntuu, että koetellaan -
ja asiat tuntuvat menevän pieleen.
Ne voivat saada meidät luopumaan.
Annatko Jumalan siunausten olla sinulle tekosyitä, -
jotka saavat sinut luopumaan?
Vanhassa testamentissa annetaan eräs hyvin käytännöllinen neuvo.
Se kertoo taaskin maanomistajista.
3. Moos. 19:9:ssä sanotaan: -
"Kun korjaatte eloa, älä leikkaa viljaa pelloltasi reunoja myöten."
"Jätä ne köyhälle."
Se on Raamatun periaate.
Me emme jätä riittävän usein varaa reunoille, -
jotta voisimme olla avuksi.
Tavarat ja asiat alkavat estää meitä tarttumasta jouseen.
Tahdon antaa nyt yhden jumalisen neuvon.
Älä elä äärirajoja myöten, niin ettei ole yhtään liikkumavaraa.
Se tuo elämään esteen.
Silloin ei ole toimintavapautta eikä pysty olemaan hyödyksi.
Jonkun mahdollisuus on jonkun toisen tekosyy.
Toisen miehen selitys oli liiketoimissa.
Hän oli ostanut härkäpareja, joilla kynnettiin pelto.
Se oli hänen liiketoimensa ja ammattinsa.
Kolmas mies vetosi perhesyihin.
On sääli, jos mies piileskelee vaimonsa helmoissa.
En pysty, koska otin vaimon.
On sääli, jos ihmiset piileskelevät lastensa takana.
"Emme voi, koska meillä on lapsia."
Olemme Bobbien kanssa seurakuntamme pastoreita.
Olemme siksi olleet koko liittomme ajan hyvin sitoutuneita -
Jumalan huonetta kohtaan.
Se on kestänyt avioliiton alkuajoista lähtien läpi ajan, -
jolloin lapset olivat pieniä ja nuoria.
Nyt he ovat aikuisia.
Olemme olleet sitoutuneita Jumalan työhön.
Kun nyt tarkastelen asioita taaksepäin, en muuttaisi mitään.
Tänään kaikki kolme lastamme seisovat omilla jaloillaan.
He tekevät itsenäisesti omia päätöksiä ja valintoja.
Jumalan armosta he eivät koe, -
että heiltä olisi riistetty jotakin, -
koska meidän piti herätä jouluaamuisin vähän aiemmin, -
jotta ehtisimme joulukirkkoon.
He eivät koe enkä minäkään koe, että heiltä olisi riistetty jotakin
En usko, että he vaihtaisivat hetkeäkään pois.
Jos se ei ole ongelma sinulle, se ei ole ongelma perheellesi, -
kunhan he eivät joudu maksumiehiksi, -
kun sinä niität kaiken kiitoksen.
Älä piileskele perheesi takana.
Kaikkein pahinta perheelle on se, että pidät heitä tekosyynä.
Opettele ottamaan heidät mukaan.
Opeta heidätkin niin, että he haluavat palvella Jumalaa.
Lapset ovat lapsia. Heillä on oma tahto.
En tahdo kuulostaa tuomitsevalta.
Jollekulle perhe on Jumalan antama mahdollisuus, -
joka auttaa menemään eteenpäin kohti Jumalan suunnitelmia.
Toiselle siitä tulee tekosyy.
Tartutaan jouseen ja ammutaan. Älä koskaan luovuta.
Älä vetäydy läheistesi, olosuhteiden tai työn taakse.
Jollekulle kyvyt ja lahja ovat tekosyitä.
Toiselle ne ovat voimavaroja, jotka auttavat heitä kutsumuksessaan.
He käyttävät lahjojaan ja auttavat muita.
Varmistetaan, että tämän seurakunnan asenne -
ei ole tekosyitä lateleva.
Varmistetaan, että tartumme jouseen ja ammumme.
Jeesuksen nimessä, aamen.
Isä, rukoilen jokaisen puolesta.
Herra, taistelun tuoksinassa, olipa se mitä tahansa, -
auta heitä uskomaan, että Sinun tahtosi tapahtuu heidän elämässään.
Rukoilen Jeesuksen nimessä ilmestystä elämäämme, -
niin että kutsussamme, Jumalan tarkoituksissa -
ja suhteessamme Kristukseen, hengellisesti, -
kun palvelemme Kuningastamme, elämämme joka osa-alueella -
meillä voisi olla se asenne, että tartumme jouseen ja ammumme.
Herra, uskon, että vastustus murtuu näiden ihmisten elämässä.
Uskon, että kun ihmiset tarttuvat jouseen ja ampuvat vielä kerran, -
nuoli osuu kohteeseen, ja he saavuttavat voiton.
Voitto on tulossa. Kiitos, Herra, Jeesuksen nimessä.
Nykyisin ihmisillä on valtavia paineita.
Joku pohtii, mistä saisi tänään ruokaa pöytään.
Jollakulla toisella asiat voivat olla paremmin, -
mutta paineita voivat aiheuttaa esimerkiksi talouskriisi, -
perheen tilanne tai asunnon hankkiminen ja lainanmaksu.
Koska ohjelmaa katsotaan maailman eri kolkissa, -
joltakulta voi puuttua katto pään päältä.
Ei anneta olosuhteiden määrätä elämämme kulkua, -
vaan uskotaan siihen, että meille on varattuna jotakin suurempaa.
Nostetaan katseemme ja nähdään toivo Jumalassa.
PYSYKLÄÄ LUJINA USKOSSA, OLKAA MIEHUULLISET JA VÄKEVÄT
Olemme Hengen, avartuneisuuden, Jumalan Sanan, tarkoituksen ihmisiä
Jumalan valtakunta ja täyteys on Kristuksessa, joka on sinussa.
AUTUAS SE, JOKA ON LÖYTÄNYT VIISAUDEN, -
IHMINEN, JOKA ON SAANUT TAIDON. Sananl. 3:13
Jeesus arvosti ihmisiä ja sai heidät nousemaan vahvoina.
MIEHET YHDESSÄ VARUSTAUTUMASSA MUUTOKSEEN JA KASVUUN.
MIESTENKONFERENSSI
Brian Houston on laatinut opetuspaketin johtajuudesta.
Pakettiin on valittu 68 avainsanomaa, -
jotka auttavat ymmärtämään Jumalan antamaa kutsua.
Opetukset on ladattu 2 Gt:n mp3-soittimeen.
Pakettiin kuuluu opetussarjoja, kuten "Johtajuus Psalmeissa", -
"Jumalan käytössä" ja "Tämä on Genesiksesi".
Mp3-soitin ja 68 sanomaa maksavat 120 puntaa.
Tätä tarjousta ei saa muualta.
Tilaa tuotteet puhelimitse tai verkkokaupasta.
Psalmissa sanotaan: "Veisaan Herralle uuden virren."
Usein kaivataan vanhoja lauluja. Minäkin pidän niistä.
Niihin on kehittynyt tunneside. Niissä on myös voimaa.
Uusi laulu voi herättää sisällämme jotakin tuoretta.
Ei siis pitäisi laulaa vain vanhoja tai uusia lauluja.
Lauletaan lauluja, jotka tuovat vastauksia ja toivoa.
Valosi loistaa, kun kaikki muu himmenee
Päättymätön
Kunniasi on suurempi kuin mikään muu
Haluamme sydämestämme ylistää Sinua
Sieluni laulaa sisälläni
Ikuinen
Valosi loistaa, kun kaikki muu himmenee
Päättymätön
Kunniasi on suurempi kuin mikään muu
Haluamme sydämestämme ylistää Sinua
Sieluni laulaa sisälläni
Sinulle
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Kiitos, että katsoit ohjelmaa.
Ohjelmassa on kyse ihmisistä.
Haluamme auttaa löytämään identiteettinsä Kristuksessa.
Jeesus tulee asumaan jokaiseen, joka avaa Hänelle elämänsä -
ja laittaa toivonsa, heikkoutensa ja menestyksensä Jumalaan.
Hän on suuri. Hän haluaa tulla asumaan meihin. Siunausta!
Lisätietoja uskosta Jeesukseen ja ohjelmassa esitetyistä asioista -
saa ottamalla yhteyttä meihin puhelimitse tai postitse.
Käy myös ohjelman kotisivuilla.
Suomennos: Marianne Tenetz